《贺新郎·天意扶炎宋》
宋代·佚名

天意扶炎宋。为吾皇、维衡狱孕，长沙星梦。社稷勋庸天地窄，不数智名功勇。要自有、胸中妙用。擎着东南一柱，看边民、买犊归耕种。官职易，此身重。黄封已见传宣送。却春来、洪钧初转，紫枢归拱。岁岁玉楼春噀处，慧质明妆环拥。正弟劝、兄酬欢纵。一寸丹心坚似铁，待磨崖、勒就浯溪颂。龙尾道，接天踵。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。